**MEMO**

**Siseministeeriumi ning Eesti Linnade ja Valdade Liidu töörühm koostöö koordineerimiseks ja eelarve läbirääkimisteks kriisivalmiduse ja siseturvalisuse valdkonnas**

|  |  |  |  |
| --- | --- | --- | --- |
|

|  |  |
| --- | --- |
|  |  |
| **Kellele:** Siseministeeriumi ning Eesti Linnade ja Valdade Liidu töörühm**Kellelt:** Erkki Tori, Riigikantselei**Koostamise kuupäev:** 2. veebruar 2023**Teema:** Kriisideks valmisoleku seaduse eelnõust |

 |

1. **TEEMA LÜHIKIRJELDUS**

Riigikantseleis on ettevalmistamisel kriisideks valmisoleku seaduse (VOS) eelnõu. Eelnõu esitakse kooskõlastusringile EISi kaudu veebruaris, seaduse jõustumine on planeeritud 01.01.2024. a

VOS-ga luuakse ühtne kriisideks valmistumise ja lahendamise raamistik. VOS ühendab kolme seadust: hädaolukorra seadus, riigikaitseseadus, erakorralise seisukorra seadus. VOS on suurte ja suure mõjuga kriiside seadus.

Olulisemad muudatused:

* Võetakse kasutusele uus mõiste „kriisiolukord“. Kriisiolukord hõlmab kõiki neid sündmusi, mis võivad ohustada riigi julgeolekut, põhiseaduslikku korda, rahva eksistentsi, põhjustada tõsiseid ja ulatuslikke häireid ühiskonna toimimises või ohustada vahetult paljude isikute elu ja tervis või põhjustab suure varalise, majandusliku või keskkonnakahju, st need on sündmused, mille mõju on laiaulatuslik (puudutavad kogu ühiskonda) ja kus riigil on vaja asuda tegema ettevalmistusi, et end ähvardavate ohtude või realiseerunud ohtude eest kaitsta. Kriisiolukorra otsustab Vabariigi Valitsus.
* Ühtlustatakse kriisideks valmistumist ja selleks planeerimist. Plaanide koostamiseks tekib üks protsess, nii et kõigil osapooltel oleks võimalik koostada üks plaan nii kriisiolukorraks kui selle lävendi alla jäävateks väiksemateks sündmusteks. Koostama hakatakse Vabariigi Valitsuse kriisiplaani, mis hõlmab valmistumist nii tsiviilkriisideks kui riigikaitse kriisideks. Kriisiülesandega isiku ja asutuse plaane hakkavad koostama ka kõik kohaliku omavalitsuse üksused.
* Ühte seadusesse koondatakse põhiseaduses nimetatud erikorrad ja nende juhtimine ning nende lahendamiseks kohaldatavad meetmed. Kriisiolukorra või selle lahendamiseks väljakuulutatud erikorra lahendamist juhib peaminister. Kriisiolukorra vahetut lahendamist juhib lahendav valitsusasutus, Finantsinspektsioon, Eesti Pank või elutähtsa teenuse korraldaja, sh KOV.
* Riigikaitseülesannete ja hädaolukordade asemele tulevad kriisiülesanded. Kriisiülesanded jagunevad püsivateks ja ühekordseteks. Püsivad kriisiülesanded määratakse enne kriisiolukorda seaduse või selle alusel antud õigusaktiga. Ühekordsed kriisiülesanded on ülesanded, mille täitmist riik ei ole ette näinud, kuid mille täitmise vajadus tekib kriisiolukorra ajal.
* Kõigist elutähtsa teenuse osutajatest saavad püsiva kriisiülesande täitjad. Elutähtsa teenuse viimine kriisiülesannete all loob eeldused teenuste kriisiaegse toimimise sätestamiseks ka riigikaitsekriisis läbi vastavate nõuete kehtestamise. Eelnõuga võetakse üle ka kriitilise infrastruktuuri direktiiv (nn CER direktiiv). Laiendatakse elutähtsate teenuste osutajate ringi, lisanduvad lennuväljade toimimine, aeronavigatsiooniteenuse toimimine, avaliku raudtee toimimine, raudteeveo toimimine, sadamate toimimine, toidukäitlemine, esmatasandi tervishoid ja ravimite varustuskindlus.
* Püsiva kriisiülesandega isikutele ja asutustele, sh KOV-le määratakse toimepidevuse tagamise kohustus. Toimepidevus on osa asutuste sisemisest töökorraldusest
* Esmakordselt sätestaks õigusaktis elanikkonnakaitse. Elanikkonnakaitse eesmärk on tagada elanikkonna elu ja tervise kaitse ja toimetulek kriisiolukorras. Elanikkonnakaitse hõlmab lisaks varjumisele ja evakuatsioonile nii täidesaatva riigivõimu asutuste kui kohalike omavalitsuste tegevusi kriisiolukorraks valmistumisel ja selle lahendamisel tagamisel, sealhulgas elanikkonna teavitamist ja nõustamist eesmärgiga suurendada nende valmisolekut kriisiolukorraks ja kriisiolukorras ise toime tulla.

Kohaliku omavalitsuse kriisiülesanded VOS-s:

* *Kriisiolukorra lahendamine:* KOV elutähtsa teenuse (veevarustus, kanalisatsioon, kaugküte, teede korrashoid) tagamise korraldamine. Edaspidi hõlmab regulatsioon kõiki omavalitsusi, kaob kehtiv 10 000 elaniku piir.
* *Lahendamise toetamine:*
* kohaliku omavalistuse üksuse territooriumil evakuatsioonikohtade määramine, kohaliku omavalitsuse üksuse haldusterritooriumil viibivate isikute ulatuslikule evakuatsioonile kaasaaitamine, teise kohaliku omavalitsuse üksuse territooriumilt evakueeritud isikute vastuvõtmisele kaasaaitamine ja evakueeritud isikutele evakuatsioonikohas vähemalt toidu võimaldamine. Evakuatsioonikohad ja abi osutamise võimekus peab olema tagatud vähemalt 2% KOV elanike arvust.
* oma territooriumil viibivate isikute teavitamine kriisiolukorras.
* *Ülesanded, mille korraldamisega tuleb jätkata kriisiolukorras:*
* väljaspool kodu osutatava ööpäevaringse üldhooldusteenuse korraldamine;
* koduteenuse korraldamine
* asendushooldusteenuse korraldamine;
* turvakoduteenuse korraldamine;
* vältimatu sotsiaalabi tagamine;
* toimetulekutoetuse maksmise korraldamine;
* lastehoiu, alus- ja põhihariduse kättesaadavuse tagamine

Ülesannete täitmisega seotud kulude katmine:

* Ulatuslikule evakuatsioonile kaasaaitamise, kui riikliku ülesande täitmisega seotud kulud kaetakse riigieelarvest.
* Muud kulud kaetakse KOV eelarvest, va juhul kui kulud ületavad ülesande täitmise laadi, mahtu ja täitmisega seotud kulusid tavapärasest olulisel määral või kui tekivad kulud mitteelanikele teenuse osutamisega, kui teenuse saajatest suurema osa moodustavad isikud, kes ei ole ülesannet täitva KOV üksuse rahavastikuregistrisse kantud elanikud või kelle rahvastikuregistrijärgset elukohta ei saa kindlaks määrata.

Kriisiülesannete täitmiseks valmistumiseks on kõikidel KOV-idel kohustus:

* koostada riskianalüüs, võttes aluseks üleriigilise riskianalüüsi.
* koostada kriisiplaan. Kriisiplaani võivad koostada mitu omavalitsust ühiselt.
* korraldada õppusi oma kriisiülesannete osas.

Päästeametile jääb roll KOV-e nõustamisel ja toetamisel kriisiolukorraks valmistumisel. Päästeamet nõustab KOV-e ning korraldab täidesaatva riigivõimu asutuste ja kohaliku omavalitsuse üksuste vahelist koostööd ja teabevahetust. Tegutsemist jätkavad regionaalsed kriisikomisjonid.

1. **ETTEPANEKUD TÖÖRÜHMA OTSUSTEKS**

Võtta informatsioon teadmiseks.